Τέοντορ Χέρμαν φον Χέλντραϊχ

Ο Τέοντορ Χέρμαν φον Χέλντραϊχ ή, όπως ο ίδιος υπογράφει τα ελληνικά του συγγράμματα, Θεόδωρος δε Χελδράιχ (γερμ. Theodor Heinrich Hermann von Heldreich, 1822 - 1902) ήταν Γερμανός βοτανολόγος του 19ου αιώνα που έζησε και εργάστηκε στην Ελλάδα. Η επίσημη συντομογραφία του ονόματός του στη βοτανική είναι "HELDR".

 Γεννήθηκε στις 3 Μαρτίου 1822 στη Δρέσδη. Σπούδασε φιλοσοφία στο Φράιμπουργκ και αργότερα από το 1837 μέχρι το 1842 βοτανική στο Μονπελιέ και στη Γενεύη. Το 1843 εγκαταστάθηκε στην Αθήνα. Από το 1849 μέχρι το 1851 διέμεινε στην Αγγλία. Το 1851 επανεγκαταστάθηκε στην Ελλάδα και τον ίδιο χρόνο έγινε διευθυντής του Βοτανικού κήπου της Αθήνας, θέση που υπηρέτησε μέχρι τον θάνατό του. Από το 1880 μέχρι το 1883 δίδαξε φυσική ιστορία στα παιδιά της βασιλικής οικογένειας. Δημοσίευσε πάνω από 70 εργασίες σχετικές με την ελληνική χλωρίδα σε σοβαρά επιστημονικά περιοδικά της Ελλάδας και του εξωτερικού. Σε συνεργασία με τον βοτανολόγο και εκδότη του περιοδικού "Γεωπονικά", Θεόδωρο Ορφανίδη (1817-1886), ήταν οι θεμελιωτές της σύγχρονης βοτανικής επιστήμης στην Ελλάδα και δημιούργησαν δύο από τις σπουδαιότερες συλλογές αποξηραμένων φυτών της ελληνικής χλωρίδας. Από το 1858 μέχρι το 1883 υπήρξε γενικός επιμελητής του Φυσιογραφικού Μουσείου του Οθώνειου Πανεπιστημίου Αθηνών. Το 1892 έγινε μέλος της γερμανικής ακαδημίας Leopoldina. Στα πολυάριθμα ταξίδια του σε όλη σχεδόν την επικράτεια της Ελλάδας μελέτησε λεπτομερώς την Ελληνική χλωρίδα. Ανακάλυψε 7 νέα γένη φυτών και 700 είδη, τα 70 από τα οποία φέρουν το όνομά του. Ταξίδεψε επίσης στην Ιταλία, την Αίγυπτο και τη Μικρά Ασία, τη χλωρίδα της οποίας μελέτησε συστηματικά. Στις 31 Ιουλίου 1851 ανακάλυψε στα βουνά της βόρειας Ελλάδας το ρόμπολο (Pinus heldreichii), το οποίο ονομάστηκε έτσι προς τιμήν του. Το έργο του εξυμνείται από τον στενό του συνεργάτη, Ελβετό βοτανολόγο Πιέρ Εντμόν Μπουασιέ (Pierre Edmond Boissier) στο έργο του "Flora Orientalis". Ο Μπουασιέ, ως ένδειξη εκτίμησης της δουλειάς του τότε μόλις δεκαεννιάχρονου Χέλντραϊχ ονόμασε προς τιμήν του το γένος Heldreichia. Πέθανε σε ηλικία 80 ετών, στις 7 Σεπτεμβρίου 1902. Τα είδη φυτών Acer heldreichii, Allium heldreichii, Carum heldreichii, Chaerophyllum heldreichii, Centaurea heldreichii, Cirsium heldreichii, Crepis heldreichiana, Helichrysum heldreichii, Hieracium heldreichii, Alyssum heldreichii, Jasione heldreichii, Trifolium heldreichianum, Jankaea heldreichii, Muscari heldreichii, Juncus heldreichianus, Gagea heldreichii, Alcea heldreichii, Goniolimon heldreichii, Myosurus heldreichii, Crataegus heldreichii, Galium heldreichii ,Viola heldreichiana, Pinus heldreichii, Isoetes heldreichii ειναι μερικά απο αυτά που έχουν ονοματισθεί προς τιμήν του. Animaux vertébrés, Αθήνα 1878 Flore de l'ile de Cephalonie, Lausanne 1883 Χλωρίς Ομηρική, Αθήνα 1896 Η χλωρίς της Αιγίνης, Αθήνα 1898 Η χλωρίς της Θήρας, Αθήνα 1898 “Ueber Griechische Arbutus Arten” (1844) “Catalogus Plantarum Hispanicarum in Provincia Giennensi” (1850) “Ueber die neue arkadische Tanne” (1860) “Descriptio specierum novarum” (1860) “Zur Kenntniss der griechischen Tannen” (1861) “Ueber Pflanzen der griechischen, insbesondere der Attischen Flora, die als Zierpflanzen empfehlenswert sind” (1861) “Tulipa Orphanidea Boiss und die Tulpen Griechenlands” (1862) “Die Nutzpflanzen Griechenlands” mit besonderer Berücksichtigung der neugriechischen und pelasgischen Vulgarnamen (Αθήνα 1862) “Sertulum plantarum novarum vel. minus cognitarum Florae Hellenicae” (Φλωρεντία 1876) “Zwei neue Pflanzenarten der Jonischen Inseln” (Βιέννη 1877) “Ueber die Liliaceen-Gattung Leopoldia und ihre Arten” (Μόσχα 1878) “La Faune de la Grèce” (Athens 1878) “Der Asphodelos, ein griechisches Pflanzenbild” (Βερολίνο 1881) “Flore de l’ile de Céphalonie” (Λωζάννη 1883) “On a Botanical Excursion in Attica” (Αθήνα 1883) “Bericht über die botanischen Ergebaisse einer Bereisung Thessaliens” (Βερολίνο 1883) “Περί του Υοσκυάμου” (Αθήνα 1884) “Περί του Λυκίσκου (Humulus lupulus) και της καλλιεργείας του εν Ελλάδι” (Αθήνα 1885) “Note sur une nouvelle espèce de Centaurea de l’ile de Crète” (Paris 1890) “Η Χλωρίς του Παρνασσού” (Αθήνα 1890) “Study on the Pellitory (Parietaria), a Medicinal Herb of the Ancients” (Athens 1899) “Περί του Στρύχνου των Αρχαίων” (Athens, 1899) “On the Plants Providing Greek Tea” (Athens 1900) “Botany in Relation to Mathematics” (Athens 1901) “Contributions to the Compilation of a Flora of the Cyclades” (Athens 1901) “Οι Μύκητες εν τη Οικονομία της Φύσεως” (Athens 1901). Βιογραφία του Theodor von Heldreich (στα γερμανικά) Theodor von Heldreich (1822-1902) and His Turkish Collections